Tyral-Lee Miggels: Die onderwysstudent met 'n passie vir musiek - Afrikaanse Musiek Nuus
3 Oktober 2018 4 Oktober 2018 Digitaal
In die jongste aflewering van VIA (DStv-kanaal 147) en Coleske Artists se werklikheidsreeks, Die Kontrak, is die 20-jarige onderwysstudent van Uitenhage, Tyral-Lee Miggels se kontrak deur die grootbaas opgeskeur.
Sy het so 'n paar vrae beantwoord:
Vier dae voor die inskrywings gesluit het, het my suster vir my gesê, "Hoor hier: Daar's 'n kompetisie. Skryf in!" Ek het my oudisievideo op die nippertjie op die NetNuus-app gelaai.
Ek wil graag meer blootstelling kry en mense wys wie ek is en wat ek kan doen. Ek wil mense hoop gee. Ek wil wys al dink mense jy is niks, kan jy 'n verskil maak – al is dit hoe klein.
Om in hoë hakke te loop!
Beyoncé, Mariah Carey en Sam Smith. Corlea Botha is vir my soos die Beyoncé van Afrikaanse musiek. En natuurlik ook Tarryn Lamb, nie net omdat sy my mentor is nie, maar as gevolg van haar musiek en hoe sy skryf. Toe sy nog saam met Blackbyrd was, het ek baie hulle musiek geluister. Hulle liedjies was oor die bemagtiging van vroue. As kind was ek op skool geboelie oor my ouers se werk: My ouers het 'n stalletjie. Mense het my gespot en gesê hulle het nie 'n regte werk nie, dat ons arm is en dat ons niks het nie. Maar Blackbyrd se liedjie "Keep on" het my oë oopgemaak en ek het besef ek het 'n doel in die lewe en ek moet nie na negatiewe menings luister nie.
Definitief onderwys. Ek voel ek kan met kinders iets doen in die lyn van musiek. Ek sou graag 'n kooronderwyser wou word. Solank daar musiek betrokke is, is ek gelukkig.